Słowacy

Słowacy ( Slováci; singular muski Slovák, žónski Slovenka) su w etniskim zmysle zapadosłowjanski lud, kiž je předewšěm we wot lěta 1993 njewotwisnej Słowakskej žiwy. Woni předstaja titularny narod tutoho stata a wučinja tam wjetšinu wobydlerstwa (2011: 80,7 %). W preambli słowakskeje wustawy z lěta 1992 su definowani jako statny lud Słowakskeje.

Na swěće je cyłkownje něhdźe šěsć milionow Słowakow, při čimž su wulke skupiny mjez druhim w druhich europskich krajach žiwe (n. př. w Serbiskej, Čěskej a  Madźarskej), ale tež zwonka Europy kaž na přikład w Zjednoćenych statach a Kanadźe.

Rěč Słowakow je słowakšćina, zapadosłowjanska rěč, kotraž je wusko přiwuzna předewšěm z čěšćinu, ale tež ze serbšćinu a pólšćinu.

Wjetšina Słowakow w Słowakskej samej je romsko-katolskeje konfesije.

 Wotkaz 

Kategorija:Słowjanski lud
Kategorija:Etnija w Europje
Kategorija:Słowakska